**เอกสารหมายเลข ๓**

ภาคสงฆ์ที่ ................. รหัส ..................
............... /............... / ..............

สำหรับเจ้าหน้าที่



**แผนการจัดการเรียนรู้
โรงเรียนวิถีพุทธชั้นนำ รุ่นที่ ๑๒
ประจำปีการศึกษา ๒๕๖๔**

ของ

โรงเรียนบ้านหัวข่วง

เลขที่ 1 หมู่ที่ 6 ตำบลสองแคว อำเภอดอยหล่อ จังหวัดเชียงใหม่

สำนักงานเขตพื้นที่การศึกษาประถมศึกษาเชียงใหม่ เขต 4

๑๓๔ หมู่ ๘ ตำบลสันกลาง อำเภอสันป่าตอง จังหวัดเชียงใหม่

สังกัดสำนักงานคณะกรรมการการศึกษาขั้นพื้นฐาน

2

**แผนการจัดการเรียนรู้ที่สอดแทรกคุณธรรม**

**กลุ่มสาระการเรียนรู้ภาษาไทย ท 16101 ชั้นประถมศึกษาปีที่ 6**

**หน่วยการเรียนรู้ ชื่อหน่วย นิทานแสนสนุก**

**แผนการจัดการเรียนรู้ที่ 4 เรื่อง อ่านเสริมเพิ่มคุณธรรม เวลา 1 ชั่วโมง**

**ชื่อครูผู้สอน นางอรัชพร แก้วดุลดุก โรงเรียน บ้านหัวข่วง อำเภอดอยหล่อ จังหวัดเชียงใหม่**

**1. มาตรฐานการเรียนรู้และตัวชี้วัด**

**มาตรฐาน ท 1.1** ใช้กระบวนการอ่านสร้างความรู้และความคิดเพื่อนำไปตัดสินใจแก้ปัญหาในการดำเนินชีวิตและมีนิสัยรักการอ่าน

**ตัวชี้วัด**

ป6/๕ อธิบายการนำความรู้และความคิดจากเรื่องที่อ่านไปตัดสินใจแก้ปัญหาในการดำเนินชีวิต

**2. สาระสำคัญ/ความคิดรวบยอด**
 การอ่านนิทานเสริมเพิ่มคุณธรรม ทำให้ผู้อ่านได้รับความรู้ ความบันเทิงและข้อคิดจากการอ่าน และสามารถเลือกหนังสืออ่านได้ตรงตามความต้องการ นอกจากนี้ที่สำคัญ คือสามารถนำความรู้ และหลักธรรมคำสอนที่ได้รับ
จากการอ่านนิทานไปปรับใช้ให้เป็นประโยชน์ในชีวิตประจำวันได้
**3. สาระการเรียนรู้**
 3.1 การอ่านนิทานเสริมคุณธรรม เรื่อง “หมาป่าอกตัญญู”
**4. จุดประสงค์การเรียนรู้** (ด้านความรู้/ทักษะกระบวนการ/คุณลักษณะอันพึงประสงค์/คุณธรรม)
 **ด้านความรู้ (K)**

 1. เพื่อให้นักเรียนอ่านและจับใจความสำคัญของนิทานที่อ่านได้

 **ด้านทักษะ (P**)

 2. เพื่อให้นักเรียนคิด วิเคราะห์สรุปเรื่องที่อ่านได้

 **ด้านเจตคติ (A)**

 3. เพื่อให้นักเรียนมีคุณลักษณะอันพึงประสงค์และนำความรู้ที่ได้รับไปปรับในการใช้ทักษะชีวิตประจำวันได้

**5. สมรรถนะสำคัญของผู้เรียน**

 ๑. ความสามารถในการสื่อสาร

 ๒. ความสามารถในการคิด

**ตามหลักไตรสิกขา** 1. ศีล: นักเรียนมีศีลในการตั้งใจเรียน

 2. สมาธิ : มีสมาธิในการเรียนรู้

 3. ปัญญา : มีปัญญาธรรม

**6. คุณลักษณะอันพึงประสงค์/คุณธรรม**

6.1 ซื่อสัตย์สุจริต

6.2 ใฝ่เรียนรู้

6.3 มีวินัยรับผิดชอบ

6.4 มุ่งมั่นในการทำงาน

3

**7. ชิ้นงาน/ภาระงาน** - ใบงานแผนผังความคิด

**8. กิจกรรมการเรียนรู้**

**ขั้นนำเข้าสู่บทเรียน** (10 นาที)

1. เมื่อนักเรียนเข้าห้องเรียนเรียบร้อยแล้วครูเปิดเพลง “ดั่งดอกไม้บาน” เพลงสำหรับการเสริมสร้างสมาธิ

ใน Youtube ครูและนักเรียนแสดงท่าทางประกอบเพลงในชั้นเรียนไปพร้อมๆกัน 1-2 รอบ เมื่อเสร็จแล้วครูสนทนาและสอบถามนักเรียนถึงประโยชน์ที่ได้รับจากกิจกรรมนี้ **(สมาธิ)**
 2. ครูและนักเรียนร่วมกันสวดมนต์ไหว้พระและนั่งสมาธิ นานประมาณ 3 นาที เมื่อเสร็จสิ้นกิจกรรมนี้แล้ว
ครูสนทนาเกี่ยวกับหลักธรรมที่จะทำให้เกิดความสำเร็จในการทำกิจกรรมต่าง ๆ ขึ้นได้นั้น คือ หลักธรรมไตรสิกขา ได้แก่ 1. ศีล เป็นการพัฒนาความประพฤติให้ตั้งอยู่ในระเบียบวินัย ไม่เบียดเบียนหรือก่อให้เกิดความเดือดร้อนเสียหาย อยู่ร่วมกับผู้อื่นได้ด้วยดี ซึ่งจะทำให้ตนเอง และสังคม อยู่ร่วมกันอย่างมีความสุข 2. สมาธิ เป็นการฝึกอบรมจิตให้เกิดความสงบ มีใจตั้งมั่น จิตแน่วแน่ในอารมณ์ 3. ปัญญา เป็นการฝึกอบรมให้รู้เข้าใจสิ่งทั้งหลายตามเป็นจริง เกิดความรู้แจ้งตามความเป็นจริง ( รู้ถึง อนิจจัง - ความไม่เที่ยง ทุกขัง - สภาวะที่ทนได้ยาก
อนัตตา – ความไม่ใช่ตัวตนอยู่นอกเหนือการบังคับบัญชา ) **(สมาธิ,ปัญญา)**
 3. ครูนำภาพจาก “นิทานอีสป” เรื่อง หมาป่าอกตัญญู มาให้นักเรียนดูจากนั้นครูสนทนาซักถาม และให้นักเรียนยกตัวอย่างนิทานที่นักเรียนเคยเห็นหรือเคยอ่านมาแล้ว นักเรียนได้รับประโยชน์อะไรบ้างจากการอ่านนิทาน **(ปัญญา)**
 **ขั้นสอน** (40นาที)
 1. ครูแจ้งจุดประสงค์การเรียนให้นักเรียนทราบ หลังจากนั้นจึงให้นักเรียนที่มีจิตอาสานำใบงานที่ 1 นิทานอีสป เรื่อง หมาป่าอกตัญญู แจกให้เพื่อนๆนักเรียนทุกคน
 2. แบ่งนักเรียนออกเป็น 2 กลุ่ม เขียนแผนผังความคิดจากนิทานอีสป เรื่อง หมาป่าอกตัญญู และให้แต่ละกลุ่มออกไปนำเสนอผลงานหน้าชั้นเรียน ครูนักเรียนร่วมกันสรุปผลงานที่นักเรียนนำเสนอ
 3. ครูตั้งคำถามให้นักเรียนทุกคนมีส่วนร่วมช่วยกันคิดหาคำตอบจากคำถามบนกระดาน ดังนี้
 3.1 เด็กเลี้ยงแกะในนิทานเรื่องนี้มีนิสัยอย่างไร
 3.2 พฤติกรรมของหมาป่าแสดงถึงการขาดคุณธรรมในด้านใดบ้าง
 3.3 เพราะเหตุใดหมาป่าจึงต้องไปอยู่ในหลุมเหมือนเดิมอีกครั้ง
 3.4 นักเรียนได้ข้อคิดอะไรบ้างจากการอ่านนิทานเรื่องนี้
 3.5 นักเรียนสามารถนำคุณธรรมอะไรบ้างที่ได้รับจากการอ่านนิทานไปใช้ในการดำเนินชีวิตประจำวัน
 4. ครูสุ่มถามนักเรียนตามเลขที่ และกล่าวชมเชยนักเรียนที่ตอบได้ดีด้วยการให้เพื่อนๆ ปรบมือให้กำลังใจจากนั้น ครูสอนสอดแทรกคุณธรรมจากการอ่านนิทานเสริมคุณธรรม เรื่อง หมาป่าอกตัญญู ซึ่งนักเรียนสามารถนำไปใช้
ในการดำเนินชีวิตได้ เช่น คุณธรรมด้านความซื่อสัตย์ต่อตนเองและผู้อื่น ความกตัญญูกตเวที เป็นต้น **(ศีล)
 ขั้นสรุปบทเรียน** (10นาที) 1. นักเรียนและครูช่วยกันสรุปความรู้ที่ได้รับจากเนื้อหาที่เรียน แล้วให้นักเรียนทุกคนเขียนคำถามบนกระดานและคำตอบลงในสมุดของตนเองส่งครู **(สมาธิ,ปัญญา)**
 2. ครูให้นักเรียนไปสืบค้นเลือกนิทานอีสปเกี่ยวกับคุณธรรมต่างๆในอินเทอร์เน็ต คนละ 1 เรื่อง เขียนในสมุดส่งครูเป็นการบ้านในชั่วโมงหน้าถัดไป **(ศีล,สมาธิ)**

**4**

**9. สื่อการเรียนรู้ /แหล่งเรียนรู้**
 9.1 ใบงานที่ 1 นิทานอีสป เรื่อง....หมาป่าอกตัญญู....
 9.2 ห้องเรียนคอมพิวเตอร์และอินเทอร์เน็ต
**10. การวัดและประเมินผล**

|  |  |  |  |
| --- | --- | --- | --- |
| **วัตถุประสงค์** | **สิ่งที่ต้องการวัด** | **เครื่องมือในการวัด** | **ผลการการประเมิน** |
| 1. เพื่อให้นักเรียนอ่านและจับใจความสำคัญของนิทานที่อ่านได้  | นักเรียนสามารถอ่านและจับใจความสำคัญของเรื่องที่อ่านได้ตามที่ครูกำหนด | 1.ใบงาน2.แบบสังเกตการทำงานกลุ่ม | นักเรียนทุกคนสามารถอ่านและจับใจความสำคัญของเรื่องที่อ่านโดยการตอบคำถามได้ถูกต้อง |
| 2.เพื่อให้นักเรียนคิด วิเคราะห์สรุปเรื่องที่อ่าน | นักเรียนสามารถคิด วิเคราะห์สรุปเรื่องที่อ่านได้ | 1.ใบงาน2.ตรวจชิ้นงาน3.ตรวจการบ้าน | นักเรียนทุกคนสามารถเขียนแผนผังความคิดได้อย่างถูกต้อง |
| 3.เพื่อให้นักเรียนมีคุณลักษณะอันพึงประสงค์และนำความรู้ที่ได้รับไปปรับในการใช้ทักษะชีวิตประจำวันได้ | นักเรียนมีคุณลักษณะอันพึงประสงค์ ด้านความซื่อสัตย์สุจริตใฝ่เรียนรู้ มีวินัย รับผิดชอบ มุ่งมั่นในการทำงาน สามารถนำความรู้ที่ได้รับไปปรับใช้ในการดำเนินชีวิตได้อย่างเหมาะสมกับวัย | 1.แบบประเมินคุณลักษณะอันพึง-ประสงค์ | นักเรียนในชั้นเรียนมีคุณลักษณะอันพึงประสงค์ ในด้านความซื่อสัตย์ สุจริตใฝ่เรียนรู้ มีวินัย รับผิดชอบ มุ่งมั่นในการทำงาน นักเรียนมีพฤติกรรมที่ดีขึ้น นักเรียนมีสมาธิ ไม่วอกแวก มีความตั้งใจในการเรียนดีขึ้นกว่าเดิม |

**11. บันทึกผลการจัดการเรียนรู้**
ข้อสังเกต / ข้อค้นพบ..............................................................................................................................................................................................................................................................................................................................................................................แนวทางแก้ไขเพื่อการปรับปรุงพัฒนา..................................................................................................................................................................................................................................................................................................................................................................................

######

######  ลงชื่อ ครูผู้สอน

 (นางอรัชพร แก้วดุลดุก)

 ………../…………../…………..